C 85/6
LT
Europos Sąjungos oficialusis leidinys
2022 2 22
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.10625 – CARLYLE GROUP / MACQUARIE GROUP / HYCC) Bylą numatoma nagrinėti supaprastinta tvarka (Tekstas svarbus EEE)
(2022/C 85/06)
1.
2022 m. vasario 15 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Nobian Industrial Chemicals B.V.“ (toliau – „Nobian“, Nyderlandai), kontroliuojama įmonės „Carlyle Group“ (toliau – „Carlyle“, JAV); — „Norgh Holding Company Limited“ (toliau – „Norgh“, Jungtinė Karalystė), kurią savo ruožtu kontroliuoja „Green Investment Group Limited“ (toliau – GIG, Jungtinė Karalystė), o ją kontroliuoja „Macquarie Group Limited“ (toliau – „Macquarie“, Australija); — „HyCC Holding B.V.“ (toliau – BĮ, Nyderlandai).
Įmonės „Nobian“ ir „Norgh“ įgyja, kaip apibrėžta Susijungimų reglamento 3 straipsnio 1 dalies b punkte ir 4 dalyje, bendrą BĮ kontrolę.
Koncentracija vykdoma perkant įsteigtos naujos bendrosios įmonės akcijas.
2.
Įmonių verslo veikla:
— „Nobian“ gamina įvairioms pramonės sektoriams (nuo statybos ir valymo iki farmacijos ir vandens valymo sektorių) skirtas pagrindines bazines chemines medžiagas.
Jos patronuojančioji įmonė „Carlyle“ yra Amerikos tarptautinė privataus kapitalo, alternatyvaus turto valdymo ir finansinių paslaugų bendrovė; — „Norgh“ patronuojančioji bendrovė GIG yra Škotijos sostinėje Edinburge įsisteigusi specializuota kūrėja, rėmėja ir investuotoja, kurios tikslas – paspartinti perėjimą prie žaliosios ekonomikos.
Įmonę GIG kontroliuoja tarptautinė nepriklausoma investicijų banko ir finansinių paslaugų bendrovė „Macquarie“, kuri yra įsisteigusi ir kotiruojama Australijoje; — BĮ užsiims ekologiško vandenilio gamyba.
3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
(1) OL L 24, 2004 1 29, p. 1 (Susijungimų reglamentas).